מיוחדת (סדרת טלוויזיה)

מיוחדת היא סדרת טלוויזיה ישראלית מסוגת דרמת נעורים אשר משודרת בערוץ כאן חינוכית החל מ-3 ביולי 2022. הסדרה זכתה בפרס בינלאומי בפסטיבל "מיפקום" 2022 בקטגוריית ייצוג מוגבלויות בסדרה מתוסרטת הטובה ביותר. ב-25 בדצמבר 2022 פורסם כי הסדרה תחודש לעונה שנייה. ב-27 ביוני 2023 פורסם כי הסדרה נמכרה לטורקיה וכי תופק שם עיבוד מקומי לסדרה. ב-14 בינואר 2024 פורסם כי העונה הראשונה של הסדרה משודרת בנטפליקס, והיא נמכרה לחברה זאת. ב-11 ביוני 2024 פורסם הקדימון לעונה השנייה, והוכרז שהעונה השנייה תשודר ב-23 ביוני 2024. הסדרה מספרת על שתי אחיות צעירות, מאיה ואלונה, מאזור עמק חפר. מאיה (בר מיניאלי) היא יוטיוברית מצליחה שמתביישת באלונה (אלה מלאכי), הנמצאת על הספקטרום האוטיסטי. מאיה ובן זוגה, ירדן (רועי רשף), הופכים לייצגנים של חברת האופנה והטיפוח אקסטרה. ירדן דורס נערה בשם יולי (נועה אסטנג'לוב) בתאונת פגע וברח. הוא עוזר ליולי להחלים בבית החולים בלי לגלות לה על מעורבותו בתאונה, והשניים מתאהבים. במקביל, מאיה מתחילה להתאהב בעילי, מדריך השיט של אחותה אלונה בימיה. אלונה מפרסמת ציורים באינטרנט, נער בשם אסף רואה אותם וחברו עומר דוחף אותו לנצל את ציוריה של אלונה כדי להרוויח כסף, בהתחלה אלונה מתאהבת בו אבל בהמשך היא עוזבת אותו ונענית לחיזוריו של מאור, ילד אוטיסט נוסף שנמצא איתה בימייה. עילי מסתבך ברשת הברחת טלפונים ניידים לא חוקית. מפעילי הרשת מנסים להרוג אותו לאחר שחטפוהו אך הוא ניצל בזכות הסיוע של מאיה וחניכיו בימיה. משפחתה של יולי מגלה את זהותו של הדורס, ירדן, והיא מבקשת ממנו שינתק איתה קשר. כתוצאה מכך מאיה וירדן מאבדים את עבודתם כפרזנטורים. בסוף העונה מאיה ואלונה מתבשרות מהוריהן על מעבר לפלורידה למטרות עבודה, מאיה מתאכזבת מהמעבר כיוון שהיא לא רוצה לעזוב את חייה בארץ, היא מתכננת להישאר בארץ ללא משפחתה אך לבסוף משנה את דעתה. מאיה ואלונה חוזרות אחרי שנה של מגורים בפלורידה והופכות לשחקניות בסדרה בשם "מעבר לקשת" בה מככבים תומר קידר וגלי ארביב. הקשר של מאיה אלונה הופך מורכב כיוון שמאיה מקנאה באלונה ובתפקידה הראשי בסדרה וגם כועסת עליה על שלא הזכירה אותה והודתה לה בכתבה שעשו עליה בערוץ הפופולרי "בידור הלילה", בעוד לגלי ארביב כן הודתה וטענה כי היא חברתה הטובה ביותר. אל ביתם של מאור (החבר של אלונה) ואביו מצטרפת אישה חדשה, בת זוגו של אביו של מאור לאחר שזה מתגרש מאמו של מאור. בהתחלה הוא מאוד לא אוהב אותה ומביע התנגדות לכל קשר איתה אבל בהמשך הסדרה הם נקשרים. עילי מושעה מהדרכה בימייה עקב תאונת המפרשית שלו "פרינסס" ומוצא את עצמו עוזר לארכאולוגית ימית בשם לילי ולבתה העוזרת לה, נעמי, לחקור ולתור אחר ממצאים ארכאולוגיים ימיים כדי למצוא בראש ובראשונה את היהלום העתיק ויקר הערך. שני מדריכים בימייה בשם איתמר וירין שומעים על היהלום ומחליטים לגנוב אותו בשביל להשיג כסף על מנת להנגיש את ביתם עבור אביהם הנכה. שיר ומיכאל (מיכו) עובדים בתור צוות הדיגיטל בסדרה "מעבר לקשת" בה משחקות מאיה ואלונה ובהמשך אף הופכים בעצמם לזוג. גלי, השחקנית הראשית לצד אלונה, מתבקשת להיות נחמדה אליה באופן מיוחד בשביל היח"צ, אבל במסיבת יום ההולדת של החבר הדוגמן שלה דניאל גנור היא נתפסת בשיחה בה היא חושפת כי היא רק מעמידה פנים כחברה של אלונה למען יחסי הציבור והקריירה שלה נפגעת קשות עקב כך. עילי ונעמי מתקרבים ובמקביל הוא ומאיה מתרחקים עד כדי פרידה, ותומר מתחיל עם מאיה. תומר עוזר למאיה לכתוב הצגה לתיאטרון מחזות קצרים לנוער, על חייה בתור אחות לאוטיסטית, על מנת שתתאהב בו. הם מלהקים את אלונה לתפקיד עצמה. גלי רצתה לשחק בתפקיד אלונה על מנת להציל את הקריירה של עצמה. מאיה לא מסכימה אף על פי ההצעה המפתה ששחקנית מוכרת כגלי תשחק בהצגה שלה. לאחר שאיתמר וירין מפלילים את עילי בגנבת היהלום כולם מתרחקים ממנו ונעמי בטוחה שהוא התקרב אליה רק כדי לעקוב אחרי החפירות האוצר, והוא מגייס את חבריו הוותיקים - מאיה, שיר ומיכו - כדי לסייעו להוכיח את חפותו. כאשר ירין מכה ופוגע בעילי לפני שהוא תופס אותם איתמר מבין שהם הגזימו ומסגירם למשטרה. מאיה ועילי חוזרים והיא מקבלת ליהוק לתפקיד ראשי במחזה נחשב בעוד עילי שב להיות מדריך ב"ימיה". מאיה דהן (בר מיניאלי) - יוטיוברית, חלק מחבורת גליץ' ובת זוגו (לשעבר) של ירדן. היא וירדן ה"פאוור קאפל" של אקסטרה. אחותה הגדולה של אלונה אבל מתביישת בזה. מתאהבת בעילי. ולאט לאט לומדת (בזכותו) לאהוב יותר את אלונה. בסוף העונה הראשונה משפחתם של אלונה ומאיה חושפים בפניהם שהם טסים לשנה לפלורידה. בעונה השנייה מתקבלת לסדרה "מעבר לקשת" יחד עם אלונה, והופכת לבת זוגו של עילי לאחר שחזרה מפלורידה. במהלך העונה השנייה, היא ועילי מתרחקים ומחליטים להיפרד אך בסוף העונה השנייה הן חוזרים. ירדן וייסברג (רועי רשף) (עונה 1) - בן זוגה לשעבר של מאיה, לומד טניס כדי לרצות את אביו על אף שהוא לא נהנה מכך. דרס את יולי באופניים חשמליים וברח. עוזר ליולי ומשקם אותה בבית החולים. בעונה השנייה מסופר כי הוא מתגורר באילת ולכן עזב. שיר (ליהי טולדנו) - הצלמת של חבורת גליץ' והחברה הכי טובה של מאיה. בעונה הראשונה עובדת במסעדה של זוהר ודני ומתאהבת בעילי. נוקמת במאיה מאחר שעילי דוחה אותה עבורה ומכיוון שלא הגיעה לשמח את אחיין שלה ביום הולדתו לאחר שהבטיחה כי תבוא. לאחר מכן מתקנת את מעשיה. בעונה השנייה היא ומיכו עורכי דיגיטל בהפקה של "מעבר לקשת", ושניהם יוצאים לדייט ואז הופכים לזוג למרות הקשיים הרבים שמתנסים בזוגיות. מיכאל "מיכו" (אופק פסח) - העורך של חבורת גליץ'. בעונה הראשונה יוצא לדייט עם מישהי בשם הילה חכים. בעונה השנייה הוא ושיר עובדים בדיגיטל של הפקת "מעבר לקשת". הוא ושיר הולכים לדייט והופכים לזוג למרות כל הקשיים. אלונה דהן (אלה מלאכי) - נערה על הספקטרום האוטיסטי. אחותה הקטנה של מאיה. ציירת מוכשרת ונמצאת באותה קבוצה ב"ימיה" ביחד עם גידי, מאור וסיוון. רצתה להיות חברה של אסף בגלל שהוא נוירוטיפיקל. לאחר מכן מאור מזמינה לדייט. בסוף העונה הראשונה טסה עם משפחתה לפלורידה למשך שנה. בעונה השנייה, לאחר שחזרה, מתקבלת יחד עם מאיה לסדרה "מעבר לקשת" וחוזרת להיות בת זוגו של מאור. מאור (שחר קפילי) - נער על הספקטרום האוטיסטי, אוהב משחקי מילים ובדיחות. נמצא באותה קבוצה ב"ימיה" ביחד עם אלונה, גידי וסיוון. מאוהב באלונה ובהמשך הופך להיות בן זוגה. גידי (פלא רז) - נער על הספקטרום האוטיסטי. אחיו הקטן של עילי. נמצא באותה קבוצה ב"ימיה" ביחד עם מאור, סיוון ואלונה. סיוון (יעל ליפשיץ) - נערה עם תסמונת דאון. החברה הכי טובה של אלונה. נמצאת באותה קבוצה ב"ימיה" ביחד עם אלונה, מאור וגידי. עילי (תום אמסלם) - אחיו הגדול של גידי. עובד ב"ימיה" כמדריך לקבוצה של גידי, מאור, סיוון ואלונה. עובד בבקרים במשלוחי דגים בשביל זוהר כדי לחסוך כסף עבור רישום אחיו גידי לבית ספר פרטי ויקר. מגלה שהוא הסתבך עם זוהר ולא משלמים לו יותר על עבודתו. מאוהב במאיה ובסוף העונה הראשונה הם הופכים להיות זוג. בעונה השנייה פוטר מההדרכה עקב " חוסר האחריות" שעשה במהלך ההפלגה עם החניכים. ולכן מתחיל לעבוד עם נעמי ולילי. מתחיל להימשך לארכאולוגיה ימית. במשך העונה הוא ומאיה מתרחקים ומחליטים להיפרד. בסוף העונה השנייה חוזר אל מאיה. טליה - מדריכה ב"ימיה". סמדר - מנהלת ה"ימיה". איתמר (דין גרבר) (עונה 2) - מדריך החניכים בעונה השנייה. אחיו של ירין. רוצה כסף כדי לעזור לאביהם הנכה ובעקבות זאת מחליט בדרך מעקב אחר עילי ורמיית עילי, לילי ונעמי, לחפש ולמצוא עתיקות מהים ולקבל עליהם כסף. נעצר לאחר שהסגיר עצמו ואת ירין בידי המשטרה והודה במעשיהם. ירין (עומר שמשוני) (עונה 2) - אחיו של איתמר ורוצה כסף כדי לעזור לאביהם הנכה ובעקבות זאת מחליט בדרך מעקב אחר עילי ורמיית עילי, לילי ונעמי, לחפש ולמצוא עתיקות מהים ולקבל עליהם כסף. נעצר על גנבה. לילי (נטלי עטייה) (עונה 2) - ארכאולוגית ימית שמגיעה לימייה על מנת לבצע מחקר וחיפוש אחר ממצאים ארכאולוגיים ובראשם יהלום אבוד ויקר ערך. מעסיקה את עילי. אימה של נעמי. נעמי (אורנית אדרי) (עונה 2) - עוסקת בארכאולוגיה ימית ומשמשת כיד ימינה של אימה במלאכת חיפוש היהלום. במהלך העונה נראה כי היא מאוהבת בעילי אך בגלל חוסר אמונתה בו לאחר הפללתו כגונב היהלום הוא חוזר אל מאיה. יולי ארבל (נועה אסטנג'לוב) (עונה 1) - שחקנית כדורסל. ירדן דרס אותה באופניים חשמליים וברח, הפכה לנכה באופן זמני בעקבות התאונה. מנסה לגלות ביחד עם נועה מי הדורס שלה בזמן שירדן מבקר אותה בבית החולים ועוזר לה בשיקום בתור מי שמצא אותה לאחר התאונה. כשהיא מגלה שירדן דרס אותה היא נפרדת ממנו. אחותה של נועה. נועה ארבל (דנה לב) (עונה 1) - אחותה הגדולה של יולי. מנסה לגלות ביחד עם יולי מי הדורס של יולי. גילתה שירדן דרס את יולי וחפשה את הפרשייה לתקשורת. אורלי דהן (רננה רז) - אימן של מאיה ואלונה. זקוקה לקביים מהפרק הראשון אחרי שנקעה את הרגל, עד שטסה עם מאיה ואלונה לפלורידה כדי לפגוש את אביהן. שי דהן (יונתן עוזיאל) (עונה 1) - אביהן של מאיה ואלונה. עובד בחו"ל. אסף (טל דניאל) (עונה 1) - נער שיצר קשר עם אלונה לגבי הציורים שלה. ובהמשך ניצל אותה לצייר לו כי הוא רצה למכור את הציורים שלה לחבריו. בסוף מצטער על מעשיו. עמית (אלעד חיון) (אורח בעונה 1) - טניסאי חרוץ והיריב של ירדן לטניס. עומר (אמיר בנאי) (אורח בעונה 1) - חברו של אסף. תחמן. דוחף את אסף לנצל את אלונה בשביל כסף. ינאי (אלעד אטרצ'קי) (אורח בעונה 1) - סוכן של חברה בשם "האשטאג". נפגש עם חבורת גליץ' כדי לראות אם הם מתאימים ל"האשטאג". זוהר (עדי אלון) (עונה 1) - בעל מסעדה שקרובה לימיה. הוא ודני משתמשים בעילי כדי לעשות משלוחים של טלפונים גנובים ומשלוח דגים כדי לסגור חוב אצל מאפיונרים. נעלם בעונה השנייה מכיוון שהמסעדה שלו נסגרה. דני (אלון חמאווי) (עונה 1) - עובד עם זוהר במסעדה, והם משתמשים בעילי כדי לעשות משלוחים של טלפונים גנובים ומשלוח דגים כדי לסגור חוב אצל מאפיונרים. רוני (אברהם שלום לוי) (אורח בעונה 1) - מאפיונר שזוהר ודני חייבים לו כסף. נעצר לאחר שחטף את עילי. יגאל - (דניאל סוויסה) (אורח בעונה 1) - מאפיונר שזוהר ודני חייבים לו כסף. נעצר לאחר שחטף את עילי. טלי וייסברג (ענת הראל) (אורחת בעונה 1) - אמו של ירדן ואשתו של עמוס. עמוס וייסברג (עודד לאופולד) (אורח בעונה 1) - אביו של ירדן ובעלה של טלי. בעברו היה אלוף טניס ודוחף את ירדן להיות טניסאי. שגיב מיכאלי (גל שלהב אהרונוביץ') (אורח בעונה 1) - לומד עם חבורת גליץ' בשכבה, ירדן מכר לו את האופניים החשמליות שלו אחרי התאונה. הוא מנצל את זה וסוחט את ירדן. אביבית (שיר אברמוב) (אורחת בעונה 1) - עובדת במשרד אקסטרה. גלי ארביב (ליה נגה) ( עונה 2) שחקנית מפורסמת שמשחקת בסדרה "מעבר לקשת" שמתחברת שם עם אלונה כדי להצליח על חשבונה. לאורך הסדרה מתועד, היחס הפיקטיבי לאלונה מצד גלי, במצלמות של מגזין הילדים והנוער ''בידור הלילה''. תומר קידר (יפתח סמוכה) (עונה 2) סטנדאפיסט, שחקן בסדרה "מעבר לקשת" שמאיה ואלונה משחקות, הוא ומאיה מתחברים בצילומים והופכים לחברים טובים. מאוהב במאיה. מדיה וקבצים בנושא מיוחדת בוויקישיתוף אתר האינטרנט הרשמי של מיוחדת "מיוחדת", במסד הנתונים הקולנועיים IMDb (באנגלית) "מיוחדת", באתר אידיבי "מיוחדת", במיזם "אישים" לתיעוד היצירה הישראלית מערכת אייס, הישג ישראלי מדהים לכאן: זו הסדרה שקטפה פרס בינלאומי, באתר אייס, 20 באוקטובר 2022 קשת ברנסון, ‏הסדרה "מיוחדת" של החינוכית זכתה בפרס בפסטיבל "מיפקום", באתר "סרוגים", 20 באוקטובר 2022 MIPCOM CANNES Diversify TV Awards - Winners, MIPCOM (באנגלית) Scott Roxborough, MIPCOM: 2022 Diversify TV Award Winners Revealed, הוליווד ריפורטר, ‏19 באוקטובר 2022 Liza Foreman, ‘L.A. (A Queer History),’ ‘Our African Roots’ Among Mipcom Diversify TV Awards Winners, וראייטי, ‏20 באוקטובר 2022 Jamie Stalcup, MIPCOM Cannes Diversify TV Awards 2022 Winners Revealed, World Screen, ‏20 באוקטובר 2022 כאן בדרך לסדרה טורקית? זו העסקה המפתיעה שנחתמה, באתר אייס, 27 ביוני 2023 כולל פרק ספיישל